PATVIRTINTA

 Šilutės r. Vilkyčių pagrindinės mokyklos

 direktoriaus 2016 m. balandžio 21 d.

 įsakymu Nr. V1- 42

**ŠILUTĖS R. VILKYČIŲ PAGRINDINĖS MOKYKLA**

**MOKINIŲ TĖVŲ (KITŲ TEISĖTŲ JŲ ATSTOVŲ) INFORMAVIMO IR ŠVIETIMO TVARKA**

**I. BENDROSIOS NUOSTATOS**

1. Mokinių tėvų (kitų teisėtų jų atstovų) (toliau – Tėvų) informavimo ir švietimo tvarka (toliau - Tvarka) reglamentuoja Šilutės r. Vilkyčių pagrindinės mokyklos mokinių Tėvų informacijos teikimą apie jų vaikų būklę, ugdymo ir ugdymosi poreikius, pažangą, mokyklos lankymą ir elgesį, švietimo tikslus, uždavinius, bendrus reikalavimus ir organizavimą.
2. Tvarka nusako bendruomenės informavimo tikslą, uždavinius, teikiamos informacijos pobūdį, informavimo ir švietimo būdus ir formas, periodiškumą, informaciją teikiančius asmenis.
3. Tvarka parengta vadovaujantis Lietuvos Respublikos Švietimo įstatymo 47 straipsnio nuostatomis, mokyklos nuostatais, mokyklos vidaus tvarkos taisyklėms, Asmens duomenų teisinės apsaugos įstatymu.

**II. TIKSLAS IR UŽDAVINIAI**

1. Tikslas – plėtoti mokyklos ir mokinių Tėvų bendravimą ir bendradarbiavimą, teikiant informaciją apie ugdymo proceso organizavimą mokykloje, vaikų ugdymo(si) poreikius, pasiekimus, pažangą, mokyklos lankymą ir elgesį, organizuojant pedagoginį ir psichologinį Tėvų švietimą.
2. Uždaviniai:
	1. teikti žinias apie mokykloje vykdomas ikimokyklinio, priešmokyklinio, pradinio, pagrindinio ugdymo bei neformaliojo švietimo programas, mokyklos veiklą ir veiklos rezultatus;
	2. sistemingai ir reguliariai informuoti Tėvus apie vaikų ir mokinių ugdymo(si) rezultatus, lankomumą, elgesį;
	3. teikti pedagoginių ir psichologinių žinių, ugdant įvairaus amžiaus tarpsnio vaikus;
	4. siekti bendrų tikslų esant probleminėms situacijoms;
	5. aktyvinti Tėvų dalyvavimą mokyklos veikloje.

**III. TEIKIAMOS INFORMACIJOS POBŪDIS**

1. Tėvams teikiama informacija susijusi su:
	1. Lietuvos Respublikos Vyriausybės, Švietimo ir mokslo ministerijos, savivaldybės vykdoma švietimo politika;
	2. mokyklos nuostatais, strateginio plano, veiklos plano įgyvendinimu;
	3. švietimo naujovėmis, paslaugų įvairove, ugdymo tendencijomis;
	4. mokyklos veiklos kokybės įsivertinimo išvadomis;
	5. mokyklos ugdymo planu, mokymo turiniu, vertinimo sistema;
	6. pagrindinio ugdymo pasiekimų patikrinimo organizavimo ir vykdymo tvarka;
	7. diagnostinių ir standartizuotų testų organizavimo tvarka;
	8. ugdymo proceso organizavimu;
	9. mokinių ugdymo sąlygomis;
	10. mokyklos menine, sportine, projektine, prevencine veikla;
	11. vaikų mokymusi, lankomumu;
	12. vaikų elgesio klausimais;
	13. priimtais nutarimais (padėkomis, įspėjimais ir kt.), kurie susiję su vaikais;
	14. pedagoginių, psichologinių žinių teikimu.

**IV. TĖVŲ INFORMAVIMO IR ŠVIETIMO BŪDAI IR FORMOS, PERIODIŠKUMAS**

7. Informacija Tėvams gali būti viešai skelbiama, individuali, stendinė, teikiama raštu ir žodžiu.

8. Informacija teikiama:

8.1. visuotiniuose tėvų susirinkimuose, kurie šaukiami ne rečiau kaip 2 kartus per metus;

8.2. klasės mokinių tėvų (kitų teisėtų jų atstovų) susirinkimuose. Klasių vadovai organizuoja tėvų susirinkimus ne rečiau kaip du kartus per mokslo metus;

8.3. per tėvų dienas, kurios rengiamos du kartus per mokslo metus;

8.4. individualių pokalbių metu, kurie organizuojami esant poreikiui. Individualių pokalbių metu laikomasi konfidencialumo, profesinės etikos reikalavimų;

8.5. Vaiko gerovės komisijos posėdžiuose, mokytojų pasitarimuose, pagal poreikį;

8.6. mokyklos interneto svetainėje [www.vilkyciai.silute.lm.lt](http://www.vilkyciai.silute.lm.lt). Informacija vieša ir nuolat atnaujinama;

8.7. mokyklos/klasės informaciniuose stenduose. Viešai skelbiama informacija, kuri nuolat atnaujinama;

8.8. mokyklos leidžiamuose lankstinukuose;

8.9. neformaliai bendraujant su mokykla mokyklinių renginių, švenčių, išvykų metu;

8.10. siunčiamuose informaciniuose raštuose. Tėvai informuojami, kai mokinio atžvilgiu priimami svarbūs nutarimai;

8.11. individualaus susitikimo su Tėvais jų namuose metu. Organizuojami, kai mokinio Tėvai negali (nenori) atvykti į mokyklą;

8.12. telefonu, teikiama ypatingais ir skubiais atvejais;

8.13. elektroniniu paštu, paštu, esant poreikiui;

8.14. elektroniniame dienyne. 1-10 klasių mokinių tėvams (kitiems teisėtiems jų atstovams) informacija elektroniniame dienyne teikiama nuolat, pasibaigus trimestrams (5-10 klasės), pusmečiams (1-4 klasės), mokslo metams. Tėvams (kitiems teisėtiems jų atstovams), neturintiems galimybės prisijungti prie elektroninio dienyno, informacija teikiama kartą per mėnesį, pasibaigus trimestrams, pusmečiams, mokslo metams. Lapai su mokinio pasiekimų ir lankomumo ataskaita išspausdinami ir duodami pasirašytinai susipažinti tėvams;

8.15. 1-4 klasių mokinių tėvams (kitiems teisėtiems jų atstovams) pasiekimų knygelėse, sąsiuviniuose. Informacija teikiama nuolat;

8.16. mokymo sutartyje. Mokymo sutartį sudaro mokinio tėvai (kiti teisėti jų atstovai) ir mokykla, priimdama mokinį į mokyklą;

**V. INFORMACIJOS TEIKIMĄ IR ŠVIETIMĄ VYKDANTYS ASMENYS**

9. Informaciją Tėvams teikia:

9.1. mokyklos vadovai;

9.2. klasių vadovai;

9.3. dalykų mokytojai;

9.4. pagalbos mokiniui specialistai;

9.5. visuomenės sveikatos priežiūros specialistas.

10. Tėvų švietimą vykdo:

10.1. mokyklos administracija, pasitelkusi mokykloje dirbančius pagalbos mokiniui specialistus, mokytojus;

10.2. pedagogų švietimo pagalbos, teisėsaugos, gydymo įstaigų ir kiti specialistai, profesionalūs lektoriai.

**VI. BAIGIAMOSIOS NUOSTATOS**

11. Pedagogai, informuodami Tėvus įvairiais klausimais, susijusiais su jų vaiku, turi teisę naudotis bet kuriomis ryšio priemonėmis, esančiomis mokykloje.

12. Informuodami Tėvus, mokyklos vadovai, specialistai, pedagogai privalo laikytis bendrųjų etikos taisyklių, mokyklos vidaus tvarkos taisyklių, Asmens duomenų teisinės apsaugos įstatymo.

13. Pageidavimus, pasiūlymus dėl vaikų Tėvų informavimo ar švietimo vaikų Tėvai žodžiu ar raštu gali pareikšti mokyklos direktoriui, pedagogams, pagalbos specialistams Tėvų susirinkimų metu, atvirų durų dienose, individualiai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**INFORMACIJOS TEIKIMO PERIODIŠKUMAS**

|  |  |  |
| --- | --- | --- |
| **Informacijos forma** | **Būdai** | **Periodiškumas** |
| Skatinti informacija apie laimėjimus, pažangą | Stendinė informacija | pagal poreikį |
| Informacija tėvams apie lankomumą, elgesį ir pagalbą vaikuiInformacija tėvams apie specialiųjų poreikių mokinių ugdymą | Vaiko gerovės komisija | pagal sudarytą planą ir skubiais atvejais |
| Individuali informacija tėvams apie vaiko sėkmes ir nesėkmes | Atvirų durų dienos tėvams | 1 k. per metus |
| Ugdymo proceso organizavimas, popamokinė veikla, pasiekimai | Bendri (visuotiniai) tėvų susirinkimai | 2 k. per metus |
| Informacija apie vaikų būklę, ugdymo ir ugdymosi poreikius, pažangą, pasiekimus, mokyklos lankymą ir elgesį | Bendri (visuotiniai) tėvų susirinkimai | 1 k. per 3 mėn. |
| Kai mokinio tėvai nesidomi vaiko mokymusi ir elgesiu ir nepalaiko ryšio su mokykla | Lankymasis mokinių namuose | pagal poreikį |
| Pakartotinė informacija apie ugdymosi sėkmingumą | Raštai:Informacija raštu;Registruoti raštai | Atvejai, kai tėvai geranoriškai nebendrauja su mokykla |
| Informacija apie nenumatytus atvejus | Telefoninė informacija | Ypatingi ir skubūs atvejai pagal aplinkybes |
| Pateikiama skubi ir būtina informacija apie pažangą, elgesį | Individualūs pokalbiai su tėvais namuose | pagal poreikį |
| Informacija apie ugdymosi pasiekimus, pažangą, veiklą, elgesį | Pažymių knygelė 5-10 kl.elektroninis paštas | 1 k. per mėnesį pildo klasės auklėtojas |
| Informacija apie ugdymo pasiekimus | Pasiekimų knygelė 1-4 kl.elektroninis paštas | pildo mokytoja kiekvieną savaitę |
| Informacija apie ugdymosi pasiekimus, pažangą, elgesį | 5-10 klasių elektroninis dienynas | mokytojai pildo kiekvieną pamoką |